వాషింగ్టన్ : ప్రతిభకు పట్టంగట్టే అమెరికాకు భవిష్యత్తులో ఓ హిందువు అధ్యక్షుడయ్యే అవకాశాలు రావచ్చునని ప్రస్తుత అధ్యక్షుడు బరాక్ ఒబామా చెప్పారు. ప్రతిభను గుర్తించి, అందరికీ సమానావకాశాలు కల్పించినంత కాలం అమెరికాకు మహిళ మాత్రమే కాకుండా లాటిన్, యూదు, హిందూ నేతలు అధ్యక్షులయ్యే అవకాశాలు రావచ్చునన్నారు. ఆయన వైట్ హౌస్లో చిట్ట చివరి పత్రికా సమావేశంలో మాట్లాడుతూ ఈ వ్యాఖ్యలు చేశారు. బరాక్ ఒబామా అమెరికాకు మొట్టమొదటి మిశ్రమ జాతి నేత. అమెరికాలోని ప్రతి జాతి, మతం, ప్రాంతంలోనూ ప్రతిభావంతులను మనం చూడవచ్చునన్నారు. అదే అమెరికా బలమని చెప్పారు. అందరికీ అవకాశాలను ఇవ్వడం కొనసాగిస్తే కచ్చితంగా అధ్యక్షురాలిగా ఓ మహిళ ఎన్నికయ్యే అవకాశం ఉందన్నారు. లాటినో ప్రెసిడెంట్ రావచ్చు, ఓ యూదు అధ్యక్షుడు, ఓ హిందూ అధ్యక్షుడు వచ్చే అవకాశం ఉందని తెలిపారు. అన్ని జాతుల అధ్యక్షులు పరిపాలించే పరిస్థితులు రావచ్చని, వాళ్లనేమనాలో ఎవరికీ తెలియదని. అది చాలా మంది పరిణామమని అన్నారు.దేశంలో అసమానతలు వ్యాపించాయని ఒబామా అన్నారు. మరింత కలుపుగోలుతనం రావాలన్నారు. ట్రంప్కు ఓటు వేసిన వారి అభిప్రాయాన్ని కూడా పరిగణనలోకి తీసుకోవాలన్నారు. తమను ఎవరూ పట్టించుకోవడం లేదనే భావన వారికి కలిగిందన్నారు. తమను చిన్నచూపు చూస్తున్నారని వారు భావిస్తున్నారని తెలిపారు. తాము పొందిన అవకాశాలను తమ పిల్లలు పొందలేరేమోనన్న బాధ వారిని వెంటాడుతోందని చెప్పారు. కొందరు మాత్రమే బాగా ఉంటూ, మిగతా వారంతా స్వల్ప విషయాలకు పోరాడుతూ ఉండే అమెరికాను ఎవరూ కోరుకోరని తెలిపారు.
vashington : pratibhaku pattangatte americaku bhavishyattulo oo hinduvu adhyakshudayye avakaasaalu raavachunani prastuta adhyakshudu barak obama cheppaaru. pratibhanu gurtinchi, andarikee samaanaavakaasaalu kalpinchinanta kaalam americaku mahila matrame kakunda latin, yoodu, hindu nethalu adhyakshulayye avakaasaalu raavachunannaaru. aayana white houselo chitta chivari patrika samavesamlo maatlaadutuu ee vyaakhyalu chesaru. barak obama americaku mottamodati mishrama jaati netha. americaloni prati jaati, matham, praantamloonuu pratibhaavantulanu manam chudavachunannaru. adhe america balamani cheppaaru. andarikee avakaasaalanu ivvadam konasagiste kachitamgaa adhyakshuraaligaa oo mahila ennikayye avakaasam undannaaru. latino president raavacchu, oo yoodu adhyakshudu, oo hindu adhyakshudu vache avakaasam undani telipaaru. anni jaatula adhyakshulu paripaalinche paristhitulu ravachani, vallanemanalo evariki teliyadani. adhi chala mandi parinaamamani annaru.desamlo asamaanatalu vyaapinchaayani obama annaru. marinta kalupugolutanam ravalannaru. trumpku otu vesina vaari abhipraayaanni kuudaa parigananaloki teesukovaalannaaru. tamanu evaruu pattinchukovadam ledane bhavana vaariki kaligindannaru. tamanu chinnachuupu chustunnarani vaaru bhaavistunnaarani telipaaru. taamu pondina avakaasaalanu tama pillalu pondaleremonanna baadha vaarini ventaadutondani cheppaaru. kondaru matrame baga untuu, migata vaarantaa swalpa vishayaalaku poraadutuu unde americanu evaruu korukorani telipaaru.